Referat fra møte i økonomiforum 11.06.04

Til stede:

Fra personal- og økonomiavdelinga: Atle Engebretsen, Christian Hansen (referent), Reinert Grammeltvedt og Vidar Nyheim.

Fra fakultetene/enhetene: Berit Eliassen (UB), Tove Worum (Jur.fak.), Kurt E. Hemmingsen (Med. fak.), Frode Larsen (SV-fak.), Marit Nilsen (Hum. fak.) og Mary Raste (PLP).

Saker:

Diverse

Lønnsoppgjør

Budsjett og budsjettoppfølging for 2004

Budsjett 2005 – litt om fremdrift

Diverse

Nye medarbeidere på økonomiområdet:

· Tove Worum – engasjert som førstekonsulent budsjett/økonomi ved jur.fak.

· Marianne Winther Riise – engasjert som rådgiver ved personal- og økonomiavdelinga

· Terje Aspen (tidl. PØA) – tilsatt som ass. fakultetsdirektør ved NFH med ansvar for blant annet økonomi.

Det ble gitt en orientering om aktuelle saker på økonomiområdet, blant annet prosjekt for fakturabehandling (inngående faktura), endringer i innkjøpsprosedyrer, kontraktshåndtering for eksternfinansiert virksomhet, nytt økonomireglement.

Personal- og økonomiavdelinga tar sikte på å avholde møter i økonomiforum mer regelmessig enn hva som har vært tilfelle i det siste.

Lønnsoppgjør

Christian Hansen gikk gjennom konsekvensene av lønnsoppgjørene i 2004. Se presentasjon fra økonomiforum eller informasjon om lønnsoppgjørene på Odin. Merk at enhetene selv må sette av midler til å dekke oppgjørene innenfor eget budsjett.

Budsjett og budsjettoppfølging 2004

De større enhetene var blitt bedt om å holde korte innlegg om arbeidet med oppfølging av budsjettet. Det kom forslag til følgende endringer i økonomirapportene på nett:

· spørring på hovedprosjekt

· at budsjettkontroll for avdelinger skal vise prosentvis avvik for hver post

· forklaring til bruk av fortegn (i og med at ”røde tall” her er noe positivt)

Dette er forholdsvis kurante endringer, og PØA tar sikte på å innarbeide dem i rapportene så snart som mulig.

Det legges opp til endringer i rutinene for rapportering fra enhetene til universitetsdirektøren. I stedet for at enhetene må gi tilbakemelding når budsjettoppfølgingssaker skal opp i universitetsstyret, skal enhetene månedlig sende en statusrapport til PØA. Mer informasjon om dette og frister for videre arbeid med budsjettet på presentasjonen fra møtet.

Budsjett 2005

PØA vil sende ut retningslinjer for budsjettarbeidet for 2005, med det første. Det er et mål at det skal foreligge et overordnet tallbudsjett innen 1. januar. Det vil derfor være en fordel om enhetene kan få sine respektive styrer til å vedta prinsippene for budsjettfordelinga, samtidig som de behandler budsjettinnspillet til enheten. Dermed kan endringer vedtatt av  universitetsstyret innarbeides i tallbudsjettet uten ny behandling i fakultetsstyret (eller tilsvarende). Dette er naturligvis ikke til hinder for at fakultets-/instituttstyrene eller tilsvarende, kan vedta et detaljert tallbudsjett i etterkant.

Christian Hansen, 

ref.

